Il-Kummissjoni Ewropea tilqa' d-deċiżjoni meħuda llum tal-Kunsill Affarijiet Ġenerali (l-Artikolu 50) li tippermetti li jibdew in-negozjati dwar l-arranġamenti tranżizzjonali possibbli wara l-ħruġ ordnat tar-Renju Unit mill-Unjoni Ewropea. Dawn id-direttivi ta' negozjati – li jissupplimentaw id-direttivi ta' negozjati ta' Mejju 2017 u li kienu bbażati fuq ir-Rakkomandazzjoni tal-Kummissjoni tal-20 ta' Diċembru 2017 – jistabbilixxu dettalji oħra dwar l-arranġamenti tranżitorji possibbli. Dawn jinkludu, b'mod partikolari, dan li ġej: Id-Direttivi ta' Negozjati tal-lum ifakkru wkoll li hemm il-ħtieġa li r-riżultati tal-ewwel fażi tan-negozjati jissarrfu f'termini legali, kif spjegat fil-Komunikazzjoni tal-Kummissjoni u fir-Rapport Konġunt. Hija tenfasizza li trid titlesta l-ħidma fuq il-kwistjonijiet kollha tal-ħruġ, inklużi dawk li għadhom ma ġewx indirizzati fl-ewwel fażi, bħall-governanza ġenerali tal-Ftehim dwar il-Ħruġ u kwistjonijiet sostantivi bħad-drittijiet tal-proprjetà intellettwali, il-protezzjoni tad-dejta personali u kwistjonijiet relatati mad-dwana, li huma meħtieġa għall-ħruġ ordnat tar-Renju Unit mill-UE. Il-passi li jmiss Fi żmien xieraq il-Kummissjoni se tippubblika l-abbozz tat-test legali tal-Ftehim dwar il-Ħruġ, li jagħmlu parti minnu l-Arranġamenti Tranżitorji. Il-Ftehim globali dwar l-Artikolu 50 jeħtieġ li jiġi konkluż mill-Kunsill (l-Artikolu 50), mill-Parlament Ewropew u mir-Renju Unit skont ir-rekwiżiti kostituzzjonali tiegħu stess. Il-Kuntest Fit-8 ta' Diċembru 2017, il-Kummissjoni Ewropea rrakkomandat lill-Kunsill Ewropew (l-Artikolu 50) biex jikkonkludi li sar biżżejjed progress fl-ewwel fażi tan-negozjati tal-Artikolu 50 mar-Renju Unit. Fil-15 ta' Diċembru, il-mexxejja tal-UE27 ikkonfermaw li nkiseb biżżejjed progress fuq id-drittijiet taċ-ċittadini, l-Irlanda u s-saldu finanzjarju, u adottaw linji gwida biex tinbeda t-tieni fażi ta' negozjati. Dan isegwi wkoll ir-riżoluzzjoni tat-13 ta' Diċembru tal-Parlament Ewropew li tikkonferma li sar biżżejjed progress. Fl-20 ta' Diċembru, il-Kummisjsoni Ewropea bagħtet Rakkomandazzjoni lill-Kunsill (l-Artikolu 50) biex tibda diskussjonijiet dwar il-fażi li jmiss ta' ħruġ ordnat tar-Renju Unit mill-Unjoni Ewropea. Il-linji gwida tal-Kunsill Ewropew (l-Artikolu 50) tad-29 ta' April 2017 kif ukoll il-prinċipji ġenerali u l-arranġamenti proċedurali għat-tmexxija tan-negozjati stabbiliti fid-direttivi ta' negozjati tal-Kunsill tat-22 ta' Mejju 2017 ikomplu japplikaw fl-intier tagħhom għal din il-fażi ta' negozjati. Għal Aktar Informazzjoni It-test tad-Direttivi tan-Negozjati Linji gwida tal-Kunsill Ewropew (l-Artikolu 50), il-15 ta' Diċembru 2017 Is-sit web tat-Task Force għall-Art. 50